טניטה טיקרם

טניטה טיקרם (בכתיב לועזי: Tanita Tikaram; נולדה ב-12 באוגוסט 1969 במינסטר, גרמניה) היא זמרת יוצרת בריטית בסוגת פולק-פופ, הידועה בעיקר בשל הלהיטים "Twist in My Sobriety" ו-"Good Tradition", מאלבום הבכורה שלהּ, Ancient Heart (1988). אחיה הוא השחקן רמון טיקרם.

ביוגרפיה

טיקרם, בת לאם סרווקית (מלזית), פטימה רוהאני, ולאב ממוצא פיג'י-הודי, פראמוד טיקרם, קצין בצבא הבריטי, נולדה בקיץ 1969 במינסטר שבגרמניה, שם הוצב אביה.
כשהייתה כבת 12 עברה משפחתה לבייסינגסטוק, במחוז המפשייר שבאנגליה. לאחר שלמדה בבייסינגסטוק מדע המדינה, סוציולוגיה וספרות אנגלית, ב-Queen Mary's College, בחרה לטפח את הקריירה המוזיקלית שלה. כבר בהיותה נערה החלה טיקרם להופיע במועדוני לילה.

בשנת 1988 יצא אלבום הבכורה שלה, Ancient Heart, בחברת התקליטים "WEA Records", והסינגלים "Twist in My Sobriety" ו-"Good Tradition" דורגו בעשירייה הפותחת במצעד הפזמונים האירופי. האלבום מכר יותר מ-4 מיליון עותקים, וטיקרם, בת 19, זכתה לפרסום בינלאומי.

מאז הוציאה עוד שישה אלבומים, אך לא הצליחה לשחזר את ההצלחה של אלבומה הראשון.

קישורים חיצוניים

 

זמרות-יוצרות בריטיות
אנגלים ממוצא הודי
בריטיות שנולדו ב-1969
בריטים שנולדו ב-1969